**Carl-Johan Lerby** (s. 7. heinäkuuta 1997 Trelleborg, Ruotsi) on ruotsalainen jääkiekkopuolustaja, joka pelaa SM-liigajoukkue Vaasan Sportissa.

Ura
---

### Seuraura

Lerby on Trelleborgs IF:n kasvatti. Hän siirtyi 14-vuotiaana Malmö Redhawksin organisaatioon. Lerby toimi kaudella 2012–2013 seuran U16-junioreiden kapteenina. Hän jakoi tehoilla 6+3 koko U16 Elitin nousukarsintasarjan maalipörssin voiton joukkuetoverinsa Philip Schultzin kanssa sekä voitti puolustajien pistepörssin. Kaudella 2014–2015 Lerby toimi Redhawksin J18-joukkueen kapteenina. Hän oli joukkueen paras syöttäjä ja tehokkain puolustaja Måns Hanssonin kanssa tehoilla 3+10=13.

Kaudella 2015–2016 Lerby toimi Malmö Redhawksin J20-joukkueen varakapteenina. Hän debytoi myös seuran SHL-joukkueessa, jossa Lerby sai tililleen viisi runkosarjaottelua ilman tehopisteitä. Hän sai tililleen ensimmäisen SHL-ottelunsa 30. tammikuuta 2016 vieraissa Skellefteå AIK:ta vastaan, mutta Lerby jäi ottelussa kuitenkin ilman peliaikaa. Hän sai ensimmäiset jääaikansa SHL:ssä kolmannessa ottelussaan 2. maaliskuuta 2016 Brynäs IF:ää vastaan, jolloin Lerby sai peliaikaa 7.34 minuuttia. Hän pelasi kauden aikana miesten pelejä myös kahden ottelun verran lainalla Ruotsin kolmanneksi korkeimmalla sarjatasolla HockeyEttan-joukkue Tyringe SoSSissa. Kausi 2016–2017 oli Lerbyn varsinainen tulokaskausi SHL:ssä ja hän teki 45 runkosarjaottelussa tehot 2+2=4 ja 13 playoff-ottelussa yhden maalin. Hän teki SHL-uransa avausmaalin 28. tammikuuta 2017 vieraissa Brynäs IF:ää vastaan. Lerby pelasi kauden aikana miesten pelejä myös seitsemän ottelua lainalla sarjatasoa alempana HockeyAllsvenskanin IK Panternissa. Joulukuussa 2016 hän teki Redhawksin kanssa kevääseen 2018 asti ulottuvan SHL-sopimuksen.

Lokakuussa 2017 Lerby joutui liikenneonnettomuuteen kotipaikkakuntansa Trelleborgin lähellä, kun hän väisti ajotiellä ollutta eläintä ja ajoi ulos tieltä. Lerby sai onnettomuudessa aivotärähdyksen ja hän oli peleistä sivussa lokakuun loppuun. Marraskuussa 2017 Lerby teki Malmö Redhawksin kanssa kaksivuotisen jatkosopimuksen kevääseen 2020 saakka. Tammikuussa 2018 hän sai uudelleen aivotärähdyksen ottelussa Mora IK:ta vastaan. Lisäksi Lerby kärsi kauden mittaan olkapäävaivoista. Helmikuussa hänen kautensa todettiin viimeisimmän aivotärähdyksen vuoksi päättyneeksi, minkä lisäksi Lerbyn kerrottiin menevän olkapääleikkaukseen. Hän pelasi kauden aikana lopulta vain 22 SHL-ottelua sekä viisi ottelua lainalla Allsvenskanin IK Panternissa. Kaudella 2018–2019 Lerby oli Redhawksin tehokkain puolustaja tehoilla 5+16=21. Pudotuspeleissä hän oli kolmella syöttöpisteellään joukkueen paras syöttäjä Fredrik Händemarkin ja Tobias Ekbergin kanssa, kuten myös Mestarien liigassa kuudella syöttöpisteellään Händemarkin kanssa.

Toukokuussa 2019 NHL-varaamaton Lerby teki kaksivuotisen tulokassopimuksen Calgary Flamesin kanssa. Seura lainasi hänet samalla kaudeksi 2019–2020 vielä Malmö Redhawksin SHL-joukkueeseen. Koronaviruspandemian lyhentämän kauden 2020–2021 käynnistyttyä helmikuussa 2021 Flames lähetti Lerbyn AHL-joukkue Stockton Heatiin, jossa hän pelasi 22 runkosarjaottelua tehden seitsemän syöttöpistettä.

Kaudeksi 2021–2022 Lerby palasi kaksivuotisella sopimuksella Malmö Redhawksiin. Kaudeksi 2023–2024 hän siirtyi 1+1-vuotisella sopimuksella SM-liigajoukkue Vaasan Sportiin.

### Maajoukkueura

Lerby on pelannut Ruotsin A-maajoukkueessa kolme ottelua tehden yhden syöttöpisteen. Hän teki A-maajoukkuedebyyttinsä 13. huhtikuuta 2023 Stavangerissa Norjaa vastaan.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2014–2015 | Malmö Redhawks | SuperElit | 31 | 1 | 4 | 5 | 12 | 1 | 0 | 0 | 0 | 0 |
| 2015–2016 | Malmö Redhawks | SuperElit | 32 | 3 | 11 | 14 | 20 | 3 | 0 | 0 | 0 | 0 |
|  | Malmö Redhawks | SHL | 5 | 0 | 0 | 0 | 0 | – | – | – | – | – |
|  | Tyringe SoSS | HockeyEttan | 2 | 0 | 1 | 1 | 0 | – | – | – | – | – |
| 2016–2017 | Malmö Redhawks | SuperElit | 7 | 1 | 4 | 5 | 2 | – | – | – | – | – |
|  | Malmö Redhawks | SHL | 45 | 2 | 2 | 4 | 2 | 13 | 1 | 0 | 1 | 0 |
|  | IK Pantern | Allsvenskan | 7 | 1 | 1 | 2 | 2 | – | – | – | – | – |
| 2017–2018 | Malmö Redhawks | SHL | 22 | 3 | 3 | 6 | 10 | – | – | – | – | – |
|  | IK Pantern | Allsvenskan | 5 | 1 | 0 | 1 | 2 | – | – | – | – | – |
| 2018–2019 | Malmö Redhawks | SHL | 47 | 5 | 16 | 21 | 20 | 5 | 0 | 3 | 3 | 0 |
| 2019–2020 | Malmö Redhawks | SHL | 44 | 4 | 12 | 16 | 24 | – | – | – | – | – |
| 2020–2021 | Stockton Heat | AHL | 22 | 0 | 7 | 7 | 14 | – | – | – | – | – |
| 2021–2022 | Malmö Redhawks | SHL | 51 | 3 | 6 | 9 | 24 | – | – | – | – | – |
| 2022–2023 | Malmö Redhawks | SHL | 35 | 2 | 11 | 13 | 10 | – | – | – | – | – |
| 7 kautta | yhteensä | SHL | 249 | 19 | 50 | 69 | 90 | 18 | 1 | 3 | 4 | 0 |
| 1 kausi | yhteensä | AHL | 22 | 0 | 7 | 7 | 14 | – | – | – | – | – |
| 3 kautta | yhteensä | Allsvenskan | 12 | 2 | 1 | 3 | 4 | – | – | – | – | – |

Lähteet
-------

* Carl-Johan Lerby The Internet Hockey Databasessa (englanniksi)
* Carl-Johan Lerby Eurohockey-sivustolla (englanniksi)
* Carl-Johan Lerby *Elite Prospects*. Everysport Media Group AB.  (englanniksi)

### Viitteet

1. ↑  Carl-Johan Lerby The Internet Hockey Databasessa (englanniksi)
2. 1 2 3 4 5 6  Carl-Johan Lerby *Elite Prospects*. Everysport Media Group AB.  (englanniksi)
3. 1 2  Winnberg, Christian: Carl-Johan Lerby skriver A-lagskontrakt *malmoredhawks.com*.  16.12.2016. Malmö Redhawks Ishockey AB. Viitattu 7.11.2019. (ruotsiksi)
4. ↑  Elite Prospects - U16 Elit Stats 2012-2013 *eliteprospects.com*. Everysport Media Group AB. Viitattu 7.11.2019. (englanniksi)
5. ↑  Elite Prospects - Malmö Redhawks J18 *eliteprospects.com*. Everysport Media Group AB. Viitattu 7.11.2019. (englanniksi)
6. ↑  Carl-Johan Lerby *SHL.se*. SHL AB. Viitattu 7.11.2019. (ruotsiksi)
7. ↑  Carl-Johan Lerby *SHL.se*. SHL AB. Viitattu 7.11.2019. (ruotsiksi)
8. ↑  Landin, Simon: Malmöbacken gör comeback efter trafikolyckan *hockeysverige.se*.  30.10.2017. Everysport Media Group AB. Viitattu 7.11.2019. (ruotsiksi)
9. ↑  Winnberg, Christian: Malmö Redhawks förlänger med Carl-Johan Lerby *malmoredhawks.com*.  9.11.2017. Malmö Redhawks Ishockey AB. Viitattu 7.11.2019. (ruotsiksi)
10. ↑  Skoglund, Henrik: Säsongen över för otursförföljde SHL-backen *hockeysverige.se*.  23.2.2018. Everysport Media Group AB. Viitattu 7.11.2019. (ruotsiksi)
11. ↑  Elite Prospects - Malmö Redhawks *eliteprospects.com*. Everysport Media Group AB. Viitattu 7.11.2019. (englanniksi)
12. ↑  FLAMES SIGN CARL-JOHAN LERBY *nhl.com/flames*.  7.5.2019. CALGARY:  Calgary Flames. Viitattu 7.11.2019. (englanniksi)
13. ↑  Spanne, Jesper: Malmöbacken skriver NHL-kontrakt: "Ett steg närmare barndomsdrömmen" *hockeysverige.se*.  7.5.2019. Everysport Media Group AB. Viitattu 7.11.2019. (ruotsiksi)
14. ↑  Stockton Heat Season Preview *StocktonHeat.com*.  18.2.2021. Calgary Flames AHL Inc.  Arkistoitu 18.2.2021. Viitattu 22.2.2021. (englanniksi)
15. ↑  Winnberg, Christian: Carl-Johan Lerby återvänder till Redhawks *malmoredhawks.com*.  25.5.2021. Malmö Redhawks Ishockey AB. Viitattu 23.4.2023. (ruotsiksi)
16. ↑  Puolustaja Carl-Johan Lerby Sportiin *vaasansport.fi*. Hockey-Team Vaasan Sport Oy. Viitattu 23.4.2023.
17. ↑  Game detail: 13 Apr 2022, Norway - Sweden *eurohockey.com*. European Ice Hockey Online AB & eSports.cz s.r.o. Viitattu 23.4.2023. (englanniksi)

Sport – SM-liiga
4 Suhonen |
10 Lööke |
11 Hjalmarsson (**A**) |
12 Stråka |
13 Riska (**A**) |
15 Vesala |
16 Johnsson |
17 Stålberg (**C**) |
21 Nalli |
24 Scarlett |
25 Holmström |
28 Sundstöm |
31 Härkönen |
36 Tommila |
40 Mattsson |
42 Heikkilä |
37 Leppänen |
52 Hietanen (**A**) |
53 Aarnio |
55 Hult |
60 Reijola |
63 Heikkinen |
65 Hayes |
71 Nieminen |
86 Rantanen |
88 Miketinac |
91 Wännström |
95 Svoboda |
96 Mašič  

Päävalmentaja Dufva •
Valmentaja Hahl •
Valmentaja Nukari •
MV-valmentaja / joukkueenjohtaja Lipsanen •
Fysiikkavalmentaja Andersson